**NAVODILA ZA IZPOLNJEVANJE OBRAZCA**

Zahtevek za vračilo davka od obresti na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 262. in 266. člena Zakona o davčnem postopku (Uradni list RS, št. 117/06) v povezavi s 134. členom Zakona o dohodnini (Uradni list RS, št. 117/06) in s 70.

členom Zakona o davku od dohodkov pravnih oseb (Uradni list RS, št. 117/06).

Prejemnik obresti predloži izpolnjen obrazec Finančni upravi Republike Slovenije. Za vsako izplačilo obresti se predloži nov zahtevek.

Obrazec se izpolnjuje čitljivo, z velikimi tiskanimi črkami.

**1.** Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena, na podlagi katerega vlaga zahtevek. V polje desno z X označi, ali se zahtevek nanaša na uveljavljanje nižje davčne stopnje (v tem primeru vpiše tudi davčno stopnjo) ali na oprostitev davka.

# 2. Podatki o prejemniku

Vpišeta se ime in priimek oziroma firma prejemnika obresti. Fizična oseba vpiše podatke o prebivališču (naselje, ulica, hišna številka in pošta) in državo, katere državljan je. Če je prejemnik dohodka gospodarska družba ali druga pravna oseba ali združenje oseb po tujem pravu, se vpišeta sedež osebe in kraj njenega dejanskega upravljanja. Prejemnik dohodka vpiše državo katere rezident je bil za davčne namene v času prejema obresti (država, katere pristojni organ potrdi rubriko v 7. točki obrazca), in davčno ali drugo identifikacijsko številko. Podatek o tej številki ni obvezen. Kadar je prejemnik dohodka poslovna enota nerezidenta v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež in dejavnost poslovne enote. Če poslovna enota nima sedeža, se vpiše samo njen kraj. Kadar prejemnik dohodka ni poslovna enota, se to označi z X v kvadratku pred besedo NE, pri čemer se desne rubrike ne izpolnjujejo.

# 3. Podatki o plačniku obresti

Vpišejo se firma in pravno-organizacijska oblika ter sedež. plačnika. Podatek o osnovnem kapitalu se vpisuje kadar se uveljavlja vračilo davka na podlagi nižje davčne stopnje, ki je skladno z določbami mednarodne pogodbe pogojena z določeno udeležbo v kapitalu oziroma upravljanju plačnika. Vpiše se davčna številka plačnika.

**4. Podatki o obrestih, prejetih od plačnika, za katere se uporabi pogodba iz 1. točke**

Z X se ustrezno označi, ali so obresti prejete na podlagi depozita pri banki ali hranilnici, ali na podlagi posojila ali na podlagi dolžniškega vrednostnega papirja ali na drugi podlagi. Vpiše se vrsta dohodka. Iz opisa mora biti razvidno, da gre za dohodek, za katerega veljajo ugodnosti iz mednarodne pogodbe. Vpiše se delež, ki ga je imel prejemnik dohodka v plačniku (v %) v času prejema obresti. Podatek o deležu se vpisuje kadar se uveljavlja vračilo davka na podlagi nižje davčne stopnje, ki je skladno z določbami mednarodne pogodbe pogojena z določeno udeležbo v kapitalu oziroma upravljanju plačnika. Vpišejo se še datum plačila (mm.dd.LLLL), znesek obresti, znesek davka, ki ga je od obresti izračunal, odtegnil in plačal plačnik, znesek davka, ki bi ga prejemnik moral plačati po mednarodni pogodbi, in znesek zahtevanega vračila davka, v eurih, zaokrožen na dve decimalni mesti.

# 5. Drugo

Vpišejo se drugi podatki.

**7.** Izpolni pristojni organ države, katere rezident je za davčne namene prejemnik obresti.

**Priloge: \***Ustrezna priloga se priloži, če je višina udeležbe v kapitalu oziroma upravljanju družbe pogoj za uveljavljanje nižje davčne stopnje iz mednarodne pogodbe.